"Ишыжәдыруа еиԥш, Аԥсны акоронавирустә чымазара зыхьуа рхыԥхьаӡара иазҳауа иалагеит, аҭагылазаашьа хәыҷык аҽаруадаҩит. Убри аҟынтәи ҳлыԥхьеит асанитартә ҳақьым хада, лара дазааҭгылеит аԥҟарақәа. Ауниверситет аиҳабыра ҳаизаны қәҵараны иҳадаҳкылеит макьаназы актәи акурс ҳрыԥхьаны иааҳгарц. Абас амаҷ ала алагаларақәа ҳзыҟаҵозар ҳәа ауп. Араҟа асабрадақәа рымазароуп, ауниверситет аҿы ианыҩнало ашоура змоу измам уигьы гәаҳҭоит иаҳзыҟаҵозар, абжьаӡарақәа (адистанциа) уигьы ҳзалыршозар ҳәа ауп. Актәи акурс аҟны итәоу маҷуп азы дара рыла игәаҳҭоит арҭ аԥҟарақәа зегьы ҳзымҩаԥго иаҳзымҩаԥымго. Иахьатәила иааз зегьы асабрадақәа рымоуп, аӡәи-аӡәи рыбжьара абжьаӡарақәа ҟаларатәы ирыҵаҳҳәеит. Хәыҷы-хәыҷла уи амҩа ҳанылароуп, избанзар иааз аҿкы чымазара иахьа-уаҵәы ицаӡом. Уи иаанхо акоуп, аха ахымҩаԥгашьа адырра аҭахуп, ус анакәымха хара ҳнанагаӡом. Ишыжәдыруа еиԥш аҳәатәхаҵара бзиа иаҳбом, аха иахьа уи ада ԥсыхәа ҳамаӡам", - ҳәа азгәеиҭеит Хагәышь.
Шәазызырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит: